CELEX: 62021TB0442
Language: et
Date: 2022-02-24 00:00:00
Title: Kohtuasi T-442/21: Üldkohtu 24. veebruari 2022. aasta määrus – Thomas ja Julien versus nõukogu (Tühistamishagi – Vabadusel, turvalisusel ja õigusel rajanev ala – Ühelt poolt Euroopa Liidu ja Euroopa Aatomienergiaühenduse ning teiselt poolt Ühendkuningriigi vaheline kaubandus- ja koostööleping – Nõukogu otsus kaubandus- ja koostöölepingu sõlmimise kohta – Isikliku puutumuse puudumine – Akt, mis ei ole halduse üldakt – Vastuvõetamatus)

25.4.2022   
            
            
               ET
            
            
               Euroopa Liidu Teataja
            
            
               C 171/38
            
         
      Üldkohtu 24. veebruari 2022. aasta määrus – Thomas ja Julien versus nõukogu
      (Kohtuasi T-442/21) (1)
      
      (Tühistamishagi - Vabadusel, turvalisusel ja õigusel rajanev ala - Ühelt poolt Euroopa Liidu ja Euroopa Aatomienergiaühenduse ning teiselt poolt Ühendkuningriigi vaheline kaubandus- ja koostööleping - Nõukogu otsus kaubandus- ja koostöölepingu sõlmimise kohta - Isikliku puutumuse puudumine - Akt, mis ei ole halduse üldakt - Vastuvõetamatus)
      (2022/C 171/51)
      Kohtumenetluse keel: prantsuse
      
         Pooled
      
      
         Hagejad: Rhiannon Thomas (London, Ühendkuningriik), Michaël Julien (Weybridge, Ühendkuningriik) (esindaja: advokaat J. Fouchet)
      
         Kostja: Euroopa Liidu Nõukogu (esindajad: M. Bauer, J. Ciantar ja R. Meyer)
      
         Ese
      
      ELTL artikli 263 alusel esitatud hagiga paluvad hagejad, kes on Ühendkuningriigis elavad Ühendkuningriigi kodanikud, osaliselt tühistada esiteks ühelt poolt Euroopa Liidu ja Euroopa Aatomienergiaühenduse ning teiselt poolt Suurbritannia ja Põhja-Iiri Ühendkuningriigi vahelise kaubandus- ja koostöölepingu (ELT 2021, L 149, lk 10) ning teiseks nõukogu 29. aprilli 2021. aasta otsuse (EL) 2021/689 ühelt poolt Euroopa Liidu ja Euroopa Aatomienergiaühenduse ning teiselt poolt Suurbritannia ja Põhja-Iiri Ühendkuningriigi vahelise kaubandus- ja koostöölepingu ja Euroopa Liidu ning Suurbritannia ja Põhja-Iiri Ühendkuningriigi vahelise salastatud teabe vahetamise ja kaitse julgeolekukorda käsitleva lepingu liidu nimel sõlmimise kohta (ELT 2021, L 149, lk 2).
      
         Resolutsioon
      
      
                  1.
               
               
                  Jätta hagi vastuvõetamatuse tõttu läbi vaatamata.
               
            
                  2.
               
               
                  Vajadus otsustada Euroopa Komisjoni menetlusse astumise avalduse üle on ära langenud.
               
            
                  3.
               
               
                  Jätta Rhiannon Thomase ja Michaël Julieni kohtukulud nende endi kanda ja mõista neilt välja Euroopa Liidu Nõukogu kohtukulud, välja arvatud menetlusse astumise avaldusega seotud kulud.
               
            
                  4.
               
               
                  R. Thomas ja M. Julien, nõukogu ja komisjon kannavad igaüks ise enda kulud, mis on seotud menetlusse astumise avaldusega.
               
            
         (1)  ELT C 412, 11.10.2021.